**ELŐTERJESZTÉS**

**Körmend Város Önkormányzata Képviselő-testülete 2022. szeptember 13-i rendkívüli ülésére**

Tárgy: autóbusszal végzett helyi személyszállításról szóló féléves beszámoló megtárgyalása

Tisztelt Képviselő-testület!

A Közszolgáltatóval kötött szerződés alapján az autóbusszal végzett helyi személyszállításról a közszolgáltató félévente készít beszámolót, és küldi azt meg az Önkormányzatnak.

Kézhez kaptuk ennek megfelelően a 2022. I. féléves beszámolót, amit teljes terjedelemben csatolunk.

Régóta ismert tény, hogy az alacsony kihasználtság és a magas költségek miatt veszteséges maga a tevékenység, a veszteség kompenzálására az Önkormányzat ellentételezést fizet, ennek összege az I. félévre vonatkozóan 7.270.372 Ft. Korábban lehetett emiatt pályázni az Államhoz, de egy ideje ez a lehetőség már nem adott.

Kérem a Testületet, hogy döntsön a beszámoló elfogadásáról.

**HATÁROZATI JAVASLAT**

Körmend Város Önkormányzata Képviselő-testülete a Körmenden végzett, helyi járatos személyszállítás 2022. I. félévi teljesítéséről szóló beszámolót a csatoltak szerint jóváhagyja.

Körmend, 2022. 09. 08.

**Bebes István**

**polgármester**